3. ลักษณะการประกอบธุรกิจ

  3.1 ความเป็นมาและการเปลี่ยนแปลงพัฒนาการที่เกี่ยวกับการประกอบธุรกิจ

กิจการของบริษัทฯ เริ่มจากอุตสาหกรรมในครอบครัวเมื่อประมาณปี 2507
และได้จดทะเบียนก่อตั้งบริษัท โรงงานมาลีสามพราน จำกัด เมื่อวันที่ 2 กุมภาพันธ์ 2521
ด้วยทุนจดทะเบียน 10 ล้านบาท
เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง
ต่อมากิจการได้เจริญเติบโตขึ้น จึงได้ทำการขยายกำลังการผลิตโดยสร้างโรงงานขึ้นบนพื้นที่ 30 ไร่
ที่อำเภอสามพราน จังหวัดนครปฐมเมื่อปี 2524 และบริษัทฯ
นำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 13 มีนาคม 2535
ต่อมาเมื่อเดือนเมษายน 2538 ได้มีการเปลี่ยนแปลงกลุ่มผู้ถือหุ้นโดยบริษัท เอบิโก้ โฮลดิ้งส์ จำกัด
(มหาชน) ได้เข้าซื้อหุ้นจากผู้ถือหุ้นเดิมจำนวน 10,000,000 หุ้น คิดเป็นร้อยละ 40
ของทุนจดทะเบียน 250 ล้านบาท บริษัทฯ ได้เปลี่ยนชื่อเป็น บริษัท มาลีสามพราน จำกัด (มหาชน)
เมื่อวันที่ 15 พฤษภาคม 2541 และได้มีการเพิ่มทุนเมื่อวันที่ 9 ธันวาคม 2541
เพื่อรองรับธุรกิจที่ขยายตัวอย่างต่อเนื่อง จากเดิมทุนจดทะเบียนจำนวน 500 ล้านบาท เป็น
999.99 ล้านบาท เป็นทุนชำระแล้วจำนวน 700 ล้านบาท และได้สร้างโรงงานแห่งที่สอง ตั้งอยู่ที่
อ. บ้านแพง จ.นครพนม เพื่อผลิตและส่งออกข้าวโพดหวานบรรจุกระป๋องในปี 2543
ซึ่งต่อมาได้แยกโรงงานแห่งที่สองนี้ไปเป็นบริษัทใหม่ชื่อ บริษัท อะกริซอล จำกัด เมื่อปี 2551

ปัจจุบัน บริษัท มาลีสามพราน จำกัด (มหาชน) เป็นบริษัทฯ ชั้นนำในกลุ่มผู้ผลิตอาหารและเครื่องดื่ม
โดยมีสินค้าหลัก คือ ผลไม้กระป๋อง น้ำผลไม้ และน้ำผักผลไม้ภายใต้เครื่องหมายการค้า "มาลี"
ซึ่งเป็นที่เชื่อถือและรู้จักอย่างกว้างขวางทั้งในประเทศและต่างประเทศ

  3.2 การประกอบธุรกิจ

บริษัท มาลีสามพราน จำกัด (มหาชน) เป็นผู้ผลิตผลไม้กระป๋อง น้ำผลไม้และเครื่องดื่ม
จำหน่ายทั้งตลาดในประเทศและต่างประเทศ โดยมีสัดส่วนของธุรกิจส่งออกประมาณ 20%
และธุรกิจขายภายในประเทศประมาณ 80% ซึ่งสามารถจำแนกธุรกิจหลักออกเป็น 2 ธุรกิจ คือ

• ธุรกิจแปรรูปผลไม้ เช่น ผลไม้ฤดูกาลบรรจุกระป๋อง (เงาะ ลิ้นจี่ ลำไย สับปะรด มะม่วง
เป็นต้น) สับปะรดและผลไม้รวมบรรจุกระป๋อง น้ำสับปะรดเข้มข้น ข้าวโพดหวานบรรจุกระป๋อง
• ธุรกิจเครื่องดื่ม เช่น น้ำผลไม้ น้ำผักผลไม้ บรรจุในกล่องยูเอชทีและพาสเจอร์ไรส์ ชา
กาแฟและน้ำดื่มบรรจุในกระป๋อง กล่อง และขวดพลาสติก PET ภายใต้เครื่องหมายการค้า “มาลี
”และเครื่องหมายการค้าลูกค้า ตลอดจนเป็นตัวแทนจำหน่ายนมสด
ยูเอชทีและพาสเจอร์ไรส์ภายใต้เครื่องหมายการค้า“ฟาร์มโชคชัย ”

      บริษัท มาลีสามพราน จำกัด (มหาชน) และบริษัท อะกริซอล จำกัด
ได้มีการพัฒนาและส่งเสริมวัตถุดิบหลักอย่างครบวงจร ตั้งแต่การพัฒนา
และให้ความรู้เรื่องเมล็ดพันธ์, ส่งเสริมการเพาะปลูก, การทำ Contract faming
กับสมาชิกเกษตร เพื่อให้มั่นใจว่ามีวัตถุดิบ
เพียงพอสำหรับการผลิตให้ได้ตามความต้องการของลูกค้ารวมถึงสามารถควบคุมคุณภาพให้เป็นไปตามมาตรฐานตามเกณฑ์ของ
GMP, HACCP, BRC, IFS , HALAN, Q-MARK จากสภาอุตสาหกรรมแห่งประเทศไทย และ
SR-MARK จากกระทรวงพาณิชย์       

  

บริษัท มาลีเอ็นเตอร์ไพรส์ จำกัด
เป็นบริษัทย่อยโดยเป็นผู้ดูแลด้านการตลาดและการขายของสินค้าที่จำหน่ายในประเทศทั้งหมดโดยมีทั้งการจัดจำหน่ายเองและจำหน่ายผ่านตัวแทนจำหน่ายทั่วประเทศ

หน้า 4 จาก 39

  สินค้าหลักที่ บริษัท มาลีเอ็นเตอร์ไพรส์ จำกัด จัดจำหน่ายมีดังนี้
       1. สินค้าผลไม้กระป๋องภายใต้เครื่องหมายการค้า “มาลี ”,“เฟริส์ช้อย ”, “ชาวสวน
  ”และ

“มาลี ฟูดส์เซอร์วิส ”

    2. น้ำผลไม้กระป๋อง น้ำผลไม้และน้ำผักยูเอชที
น้ำผลไม้พาสเจอร์ไรส์และน้ำดื่มภายใต้เครื่องหมายการค้า “มาลี ” , “มาลี เฮลติพลัส ”, “มาลี
เวจจีส์ ”, “มาลี จู๊ซ มิกส์ ”, “มาลี จู๊ซ มิกส์ คิดส์ ”, “มาลี เชลฟ์ พลัส ” และ “มาลี ฟูดส์
เซอร์วิส ” และน้ำผลไม้พาสเจอร์ไรส์ “มาลี ”
    3. เครื่องดื่มธัญพืชนํ้านมข้าวโพดหวานยูเอชที ภายใต้เครื่องหมายการค้า “มาลีไอ-คอร์น ”
    4. นมยูเอชทีและนมพาสเจอร์ไรส์ ภายใต้เครื่องหมายการค้า “ฟาร์มโชคชัย ”

5. น้ำดื่มภายใต้เครื่องหมายการค้า “มาลี ”
           จากการทำการตลาดอย่างมีประสิทธิภาพและการพัฒนาสินค้าอย่างต่อเนื่องของ
บริษัทมาลีเอ็นเตอร์ไพรส์ ส่งผลให้สินค้า “มาลี ”อยู่ในใจผู้บริโภคมากกว่า 30ปี
เป็นที่รู้จักอย่างแพร่หลายและเป็นผู้นำตลาดผลไม้กระป๋องและน้ำผลไม้ในประเทศไทยมาโดยตลอด

  3.3 โครงสร้างรายได้

โครงสร้างรายได้ของบริษัทฯแบ่งตามประเภทผลิตภัณฑ์ 3 ปีล่าสุด

  --------------------- ----------- -- -------- ------ -------- ------ -------- ------
                                       ปี 2554          ปี 2553          ปี 2552   

                                       ล้านบาท   %      ล้านบาท   %      ล้านบาท   %

  ผลไม้กระป๋อง                           862      23.5   781      27.5   851      27.4

  เครื่องดื่มบรรจุกระป๋อง     ขวดพลาสติก      2,789    75.9   2,026    71.3   2,208    71.1
  กล่อง และ              PET                                                     

  น้ำสับปะรดเข้มข้น                        25       0.7    34       1.2    47       1.5

  รวม                                  3,676    100    2,842    100    3,106    100
  --------------------- ----------- -- -------- ------ -------- ------ -------- ------

  3.4 เป้าหมายการดำเนินธุรกิจ

บริษัทฯ ตั้งวิสัยทัศน์ไว้ว่า “เป็นบริษัทฯ ในใจ...คู่ค้า..และ...ผู้บริโภค 
ในธุรกิจอาหารแปรรูประดับสากล” โดยเน้นการเติบโตจากสินค้าแบรนด์ มาลี
ทั้งจากสินค้าที่มีอยู่ในปัจจุบัน และการออกสินค้าใหม่ๆ เพื่อตอบสนอง
ความต้องการของลูกค้าและผู้บริโภคในทุกกลุ่มวัย

หน้า 5 จาก 39